open-index/open-wikipedia-markdown huggingface dataset:
Միխայիլ Կարապետյանց

**Միխայիլ Քրիստափորի Կարապետյանց** (), սովետական քիմիկոս ու մանկավարժ, քիմիական գիտությունների դոկտոր, Մոսկվայի Դ. Ի. Մենդելեևի անվան քիմիատեխնոլոգիական ինստիտուտի պրոֆեսոր, քսանից ավելի դասագրքերի, մենագրությունների և 400-ից ավելի գիտական հոդվածների հեղինակ, ՌԽՖՍՀ գիտության և տեխնոլոգիայի վաստակավոր գործիչ։

## Կենսագրություն
Միխայիլ Կարապետյանցը ծնվել է 1914 թվականի մարտի 14-ին (27) Մոսկվայում։

1938 թվականին ավարտել է Մոսկվայի Դ. Ի. Մենդելեևի անվան քիմիատեխնոլոգիական ինստիտուտը։

Հետագայում նա դասավանդել է ալմա մատերում, իսկ 1957 թվականին այնտեղ ստացել է պրոֆեսորի աստիճան։

Մ. Կարապետյանցի հիմնական աշխատանքները վերաբերվել են քիմիական թերմոդինամիկայի ոլորտում կատարված հետազոտություններին։

1953-1965 թվականներին Կարապետյանցը Վ. Ա. Կիրեևի հետ մշակել է ֆիզիկա-քիմիական հատկությունների համեմատական հաշվարկման մեթոդների ընդհանուր տեսությունը։

1960-1970-ական թվականներին հիմնվելով Մենդելեևի պարբերական օրենքի վրա՝ Կարապետյանցը ուսումնասիրել է տարբեր նյութերի և քիմիական լուծույթների հատկությունները, որից հետո դրանք ներկայացրել է որպես համակարգ։

Կարապետյանցը ունի երկրաքիմիայի, տիեզերաքիմիայի, օրգանական քիմիայի, սիլիկատների և գիտական այլ հարյուրավոր ուսումնասիրություններ։ Դրա հետ միասին Կարապետյանցը տասնյակ դասագրքերի, ձեռնարկների և քիմիայի վերաբերյալ տեղեկատու գրքերի հեղինակ է։

Միխայիլ Կարապետյանցը մահացել է 1977 թվականի մայիսի 23-ին Մոսկվայում։

## Պարգևներ և մրցանակներ
* ՌԽՖՍՀ գիտության և տեխնոլոգիայի վաստակավոր գործիչ
* Ստալինյան երրորդ աստիճանի մրցանակ (1952) «Քիմիական թերմոդինամիկա» (1949), «Քիմիական թերմոդինամիկայի խնդիրներ և վարժություններ» (1950) գիտական ձեռնարկների համար։

## Ընտանիք
Որդին` Արտեմի Միխայիլի Կարապետյանցը, ռուս բանասեր-չինագետ, լեզվաբան, տեքստաբան, բանասիրական գիտությունների դոկտոր է։

## Ընտրված մատենագիտություն
* «Քիմիական թերմոդինամիկա»
* «Քիմիական երևույթների մասին տեսության ներածություն»
* «Ընդհանուր և անօրգանական քիմիա»
* «Քիմիական թերմոդինամիկան ԽՍՀՄ-ում»
* «Քիմիական թերմոդինամիկայի խնդիրներ և վարժություններ»
* «Նյութի կառուցվածք»

## Ծանոթագրություններ

Կատեգորիա:Քիմիական գիտությունների դոկտորներ
Կատեգորիա:Խորհրդային քիմիկոսներ
Կատեգորիա:Խորհրդային մանկավարժներ
Կատեգորիա:Խորհրդային գիտնականներ
Պիեռ Բալմեն

**Պիեռ Բալմեն** (, ), ֆրանսիացի մոդելյոր, սեփական նորաձևության տան հիմնադիր (1945)։ Նա ուներ «couturier queens» մականունը։

## Կենսագրություն
Պիեռը 7 տարեկան էր, երբ հայրը մահացավ։ Փոքր ժամանակ նա սիրում էր երաժշտությունը, ցանկանում էր դաշնակահար դառնալ։

Գեղարվեստի դպրոցն ավարտելուց հետո, 1934-1939 թվականներին աշխատել է նորաձևության դիզայներ Էդվարդ Մոլինեի համար։ Պատերազմը սկսելուց հետո տեղափոխվել է Լյուսիեն Լելենգի նորաձևության տուն, որտեղ միաժամանակ աշխատեց Կրիստիան Դիորի հետ։ 1945 թվականին նա Փարիզում բացեց «Գեղեցկուհի» անունով իր առաջին բուտիկը, որը ստացել է իր ամենահայտնի ուրվագիծը։ Հետագայում բուտիկներ ուներ Վենեսուելայում, Բրազիլիայում և Նյու Յորքում։

1947 թվականին Բալմենը թողարկեց Elysees 64-83 օծանելիքը (նրա հեռախոսահամարը)։ Դրան հաջորդեցին Jolie Madam, *Vent-Vert* և *Ivoire* բույրերը։

1957 թվականին «Փարիզուհին» և «Երբ խառնվում են կանայք» ֆիլմերի համար ստեղծել է զգեստներ։

## Մահ
Պիեռ Բալմենը մահացել է 68 տարեկանում Փարիզի ամերիկյան հոսպիտալում քաղցկեղից։

## Հրապարակումներ
Balmain, Pierre, My Years and Seasons, Cassell, London 1964

## Ծանոթագրություններ

## Արտաքին հղումներ
* Дом Balmain

Կատեգորիա:Ֆրանսիացի նորաձևության դիզայներներ
Կատեգորիա:Պատվո լեգեոնի շքանշանի ասպետներ
Կատեգորիա:Քաղցկեղից մահացածներ
Կատեգորիա:«Դրամա Դեսկ» մրցանակի դափնեկիրներ
Դանիելա Նիկոլետ

**Դանիելա Նիկոլետը** (, ), ամերիկյան հեռուստատեսային դերասանուհի։

## Կենսագրություն
Նիկոլետը ծնվել է շտատ Օհայոում, քաղաք Ասթաբուլայում։ Նա իր հեռուստատեսային դեբյուտը սկսել Է ABC սիթքոմում «Ընտանեկան գործեր» ֆիլմում կատարելով երկրորդական դեր, իսկ 1996 - 2001 թվականներին նկարահանվել է NBC սիթքոմում «Արևից երրորդ մոլորակը»։ Կանոնավոր հիմունքներով նա նկարահանվել է «Երկրորդ անգամ իր շուրջ» (UPN, 2004-2005), «Հարթլենդ» (TNT, 2007), «Ամուսնալուծությունը հոլիվուդյան ձևով» (USA Network, 2008) և «Ընտանեկան գործիքներ» (ABC, 2013) սերիալներում, որոնցից յուրաքանչյուրը փակվել է մեկ եթերաշրջանից հետո։ 2014 թվականից խաղացել է «Խաղ» սիթքոմում երկրորդական դեր։ Հաջորդ տարի Նիկոլետը *TV One Born Again Virgin* հեռուստասերիալում սկսեց գլխավոր դեր խաղալ։

## Ֆիլմագրություն
### Ֆիլմ

### Television

## Արտաքին հղումներ
* 

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:20-րդ դարի ամերիկացի դերասանուհիներ
Ֆիլտրացված սուրճ

մինի
**Ֆիլտրացված սուրճ**, սուրճ, որը պատրաստվում է ֆիլտրի վրա աղացած սուրճին տաք ջուր լցնելու (մեկ անգամ) մեթոդով։ Ֆիլտրը թույլ է տալիս, որ ջուրն անցնի աղացած սուրճի միջով, և զտում է սուրճի մասնիկներն այնպես, որ դրանք չհայտնվեն պատրաստի ըմպելիքի մեջ։ Ջուրը լցվում է ձեռքով կամ կաթիլային սրճեփն ինքն ավտոմատ ապահովում է այդ գործընթացը։

Սուրճի պատրաստման գրեթե բոլոր եղանակների ժամանակ (բացառությամբ ջազվեի և էլի մի քանի դեպքերում) օգտագործվում է ֆիլտր, բայց ֆիլտրացված սուրճը մնացած բոլորից տարբերվում է նրանով, որ ջուրն ինքնահոս կերպով է հոսում՝ զուտ ծանրության ուժի ազդեցությամբ։

## Պատմություն
Սուրճի ֆիլտրը թղթե սկավառակի (կլոր թղթի) տեսքով, որը տեղադրվում է ալյումինե բաժակի մեջ, հորինել է Դրեզդենից 35-ամյա տնային տնտեսուհի Մելիտա Բենցը, որը փորձել է որպես ֆիլտր իր որդու տետրի ծծան թուղթը։ 1908 թվականի հունիսի 20-ին նա ստացել է արտոնագիր սուրճի ֆիլտրի օգտակար մոդելի համար։ 73 պֆենիգ մեկնարկային կապիտալով, Մելիտան ամուսնու՝ Ուգոյի հետ միասին հիմնել է սուրճի ֆիլտրեր արտադրող Melitta ընկերությունը։ Մելիտա Բենցի գյուտից առաջ սուրճի նստվածքը զտելու համար կային մետաղական և կերամիկական սարքեր, ինչպես նաև օգտագործում էինկտավը որպես ֆիլտր։
[մինի|Իլյուստրացիա 1868 թվականի [ֆարմացիայի կոմպենդիումից]]

## Ֆիլտրեր և սարքեր
Արտադրության նյութեր. թուղթ, գործվածք, ոչ գործվածքային նյութեր, պլաստիկ, մետաղ, կերամիկա։ Ֆիլտրերը լինում են միանգամյա օգտագործման (օրինակ՝ թղթե) և բազմակի օգտագործման (մաղի նման կամ անցքեր ունեցող դիսկի՝ պլաստիկից, մետաղից, կերամիկայից)։ Ըստ անցքերի չափի՝ բարակ (թղթե, անտեսանելի ծակոտիներով), միջին (ցանցի տեսքով) և կոպիտ (անցքերով թիթեղի տեսքով)։


Պատկեր:Cafetière à filtre Melitta 102 en faïence jaune 03.jpg| Melitta ֆիրմայի սրճեփ ձագարով (առանց ֆիլտրի), մոդել 102, 1960-ական թթ 
Պատկեր:Cafetière à filtre Melitta 102 en faïence jaune 23.jpg
Պատկեր:Manual coffee preperation.jpg|Պուրովեր (ձագար)
Պատկեր:Die Chemex 6 Cup.jpg|Կեմեկս
Պատկեր:Kaffeemaschine (fcm).jpg|Կաթիլային սրճեփ

Պատկեր:Vietnamese coffee gear.jpg|Վիետնամական մետաղական ֆիլտր, որը տեղադրվում է գավաթի վրա
Պատկեր:Disassembled South Indian coffee filter.jpg|Հարավհնդկական ֆիլտր (աջ կողմում) գավաթի հետ (ձախ կողմում)
Պատկեր:Cafetière à percolation en faïence brune 01.jpg|Կերամիկական ֆիլտրով սրճեփ
Պատկեր:Neapolitan flip coffee pot.jpg|Նեապոլիտանական շրջվող սրճեփ


## Սուրճի պատրաստում
Աղացած սուրճը դրվում է ֆիլտրի վրա, ապա ավելացվում է ջուրը (դանդաղ կամ միանգամից)։ Ջուրն ինքնահոս անցնում է սուրճի միջով և վերցնում է նրանից բոլոր լուծվող նյութերը։ Պատրաստի ըմպելիքը հոսում է ցած և լցվում ամանի մեջ։ Միանգամյա ֆիլտրը սուրճի նստվածքով դեն է նետվում, իսկ բազմակի օգտագործման ֆիլտրը մաքրվում է սուրճից և լվացվում։

## Ծանոթագրություններ

## Գրականություն
* 
* 

Կատեգորիա:Սուրճ
Կատեգորիա:Սուրճի մշակույթ
Կատեգորիա:Սրճային ըմպելիքներ
Ամբոն (քաղաք)

**Ամբոն** (), քաղաք Ինդոնեզիայում, Մոլուքու նահանգ ի վարչական կենտրոնը։ Գտնվում է Ամբոն կղզու հարավային մասում։

Բնակչությունը` 444 797 բնակիչ (2017)։

1942 թվականի հունվար-փետրվարին քաղաքի մոտակայքում տեղի է ունենում Ամբոնի ճակատամարտը` մի կողմից ճապոնական , մյուս կողմիս հոլանդական և ավստրալիական զորքերի միջև  (քաղաքը այդ ժամանակ մտնում էր Հոլանդական արևելահնդկական ընկերության կազմի մեջ)։ 1950 թ. քաղաքը կարճ կյանք ունեցած, ինքնահռչակ Մոլուքու-Սալաթան հանրապետության մայրաքաղաքն էր։

2008 թվականի դեկտեմբերի 14 ին Ամբոնից ոչ հեռու տեղի է ունենում երկրաշարժ` 5,2 (Ռիխտերի սանդղակով) մագնիտուդով։ Էպիկենտրոնը գտնվում էր քաղաքից 190 կմ հյուսիս-արևելք։
thumb|alt=

## Տես նաև
* Ամբոն (կղզի)
* Ամբոնի ճակատամարտը

## Ծանոթագրություններ

## Արտաքին հղումներ
* 

Կատեգորիա:Ինդոնեզիա
Կատեգորիա:Ինդոնեզիայի բնակավայրեր
Կատեգորիա:Ինդոնեզիայի պատմություն
Լին Ֆոնտեյն

**Լին Ֆոնտեյն**  (, իսկական անունը՝ **Լիլլի Լուիզ Ֆոնտեն**), բրիտանացի դերասանուհի է, որն ունեցել է հաջող կարիերա  Միացյալ Նահանգներում, և այն տևել է ավելի քան 40 տարի։
thumb|left|Լանտը և Ֆոնտեյնը 1950 թվականին

## Կենսագրություն
Լոնդոնում ապրելու տարիներին նրան էր վստահված դրամատիկ հերոսուհու նոր կերպար կերտելը, որն էլ հետագայում ազդեցություն է ունեցել այնպիսի աստղերի վրա, ինչպիսիք են Կլոդետ Կոլբերը, Միռնա Լոյը և Քերոլ Լոմբարդը։

Ամուսնու՝ դերասան և ռեժիսոր Ալֆրեդ Լանտի հետ միասին Ֆոնտեյնը համարվել է ամերիկյան թատրոնի ճանաչված աստղերից մեկը։ 1964 թվականին նրանք  երկուսն էլ պարգևատրվել են «Ազատության» նախագահական մեդալով, որն անձամբ ստացել են նախագահ Լինդոն Ջոնսոնից։ 1970 թվականին Ֆոնտեյնը և նրա ամուսինը արժանացել են «Թոնի» հատուկ  մրցանակի։ Կինոէկրաններին դերասանուհին հայտնվել է ընդամենը երեք անգամ, բայց, այնուամենայնիվ, 1931 թվականին «Գվարդիականներ» ֆիլմում խաղացած դերը  Ֆոնտեյնին  բերել է «Օսկար» անվանակարգի մրցանակ։
thumb|Լին Ֆոնտեյնը ևՀենրի Թրավերսը ''
Ֆոնտեյնը այն դերասանուհիներից էր, ովքեր ջանասիրաբար թաքցնում էին իրենց իրական տարիքը։ Նույնիսկ նրա ամուսինը ամբողջ կյանքում հավատում էր, որ ինքը  մեծ է նրանից հինգ տարով,սակայն, իրականում, նա կնոջից հինգ տարի փոքր էր։ Դերասանուհին ամեն կերպ հերքում էր այդ փաստը,  նույնիսկ ամուսնու մահից հետո։ Չնայած Լին Ֆոնտեյնը ավելի քան 60 տարի ապրել է Միացյալ Նահանգներում, նա երբեք չի հրաժարվել իր բրիտանական քաղաքացիությունից։ Նա երկար տարիներ անց է կացրել  Ջենեզի Դեպոտ փոքրիկ քաղաքում Վիսկոնսինում, որտեղ նա մահացել է 1983 թվականին և թաղվել ամուսնու կողքին։

## Մրցանակներ
*1965- Էմմի՝ «Լավագույն դերասանուհի փոքրիկ կինոնովելում կամ ֆիլմում» - («Փառքի սրահ Հոլլմարկ»)
*1970 -Թոնի՝ «Հատուկ մրցանակ»

## Ծանոթագրություններ

## Արտաքին հղումներ

*Lynn Fontanne
*Alfred Lunt and Lynn Fontanne Papers at the Wisconsin Center for Film and Theater Research 
*Ten Chimneys

Կատեգորիա:Ամերիկյան թատրոնի մրցանակներ
Կատեգորիա:Ամերիկացի դրամատուրգներ
Կատեգորիա:Բրիտանացի դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Արցախբանկ

**«Արցախբանկ»** (նաև՝ «Արցախբանկ» ՓԲԸ), Հայաստանում և Արցախի Հանրապետությունում ֆինանսաբանկային գործառույթներ կատարող փակ բաժնետիրական ընկերություն։ Այն լիցենզավորված է և վերահսկվում է Հայաստանի կենտրոնական բանկի կողմից։

Ըստ բանկն կայքի տեղեկատվության՝ այն 16․03․2022 թվականի դրությամբ ունի 9 մասնաճյուղ Հայաստանում և 10 մասնաճյուղ Արցախում։

## Պատմություն
Բանկը հիմնադրվել է 1996 թվականի փետրվարի 12-ին։ 1996 թվականի նոյեմբերի 6-ին «Արցախբանկ» փակ բաժնետիրական ընկերությունը բանկի բաժնետերերի ընդհանուր ժողովի որոշմամբ վերակազմավորվել է «Արցախբանկ» բաց բաժնետիրական ընկերության։ 2001 թվականի հունիսի 24-ին «Արցախբանկ» ԲԲԸ-ն նորից վերակազմավորվել է «Արցախբանկ» փակ բաժնետիրական ընկերության (ՓԲԸ)։

Բանկը հանդիսանում է Հայկական քարտի (, ArCa) բաժնետեր և հայկական ArCa ազգային վճարային համակարգի լիիրավ անդամ, Europay/MasterCard միջազգային վճարային համակարգի անդամ և SWIFT համակարգի անդամ։

Արցախբանկը հանդիսանում է միջազգային դրամական փոխանցումների համակարգերի մասնակից, ինչպիսիք են MoneyGram-ը, Migom-ը, Leader-ը, Anelik-ը։ Բանկն ունի թղթակցային հարաբերություններ 25 բանկերի հետ, ինչպես տեղական, այնպես էլ արտասահմանյան։

## Գործարքներ
2020 թվականի օգոստոսի 12-ի դրությամբ՝ այն Երևանում 7 մասնաճյուղեր ունի, իսկ Արցախում՝ 15։ Բանկը սպասարկում է 43,787 հաճախորդների, որոնցից 41,427-ը ֆիզիկական անձինք են։ 2020 թվականի դրությամբ՝ այն 482 աշխատող ունի։[thumb|Արցախբանկի մասնաճյուղը [Երևանի կենտրոնում]]

## Տես նաև
*Հայկական դրամ
*Արցախյան դրամ
*Հայաստանի տնտեսություն
*Արցախի Հանրապետության տնտեսություն

## Ծանոթագրություններ

## Արտաքին հղումներ
*Արցախբանկի պաշտոնական կայք 

Կատեգորիա:1996 հիմնադրված ընկերություններ
Կատեգորիա:Արցախի Հանրապետության տնտեսություն
Կատեգորիա:Բանկեր այբբենական կարգով
Կատեգորիա:Բնօրինակում անաղբյուր հոդվածներ
Կատեգորիա:Հայաստանի բանկեր
Կատեգորիա:Հայաստանի ընկերություններ
I'll Wait

**I'll Wait**, նորվեգացի դիջեյ Kygo-ի և ամերիկացի երգչուհի-երգահան Սաշա Սլոունի երգ։ Այն թողարկվել է *[[Sony Music]]*-ի կողմից 2020 թվականի ապրիլի 3-ին, որպես *Kygo*-ի երրորդ` *Golden Hour* ստուդիական ալբոմի երրորդ սինգլ։ Երգը գրվել է *Kygo*-ի, Սաշա Սլոունի և Սքոթ Հարիսի կողմից։

## Տեսահոլովակ
*I'll Wait*-ն ուղեկցող տեսահոլովակն առաջին անգամ թողարկվել է *[[YouTube]]*-ում 2020 թվականի ապրիլի 3-ին։ Տեսահոլովակում նկարահանվել է իրական զույգ՝ Ռոբ Գրոնկովսկին և Կամիլա Կոստեկը։

## Անձնակազմ
Տվյալները վերցված են *Tidal*-ից։
* Kygo՝ պրոդյուսեր, կոմպոզիտոր, տեքստի հեղինակ
* Սքոթ Հարիս՝ պրոդյուսեր, տեքստի հեղինակ, կիթառ
* Սաշա Սլոուն՝ տեքստի հեղինակ
* Ռանդի Մերրիլլ՝ մասթերինգ
* Սերբան Գենեա՝ միքսինգ

## Չարթեր

## Թողարկամ պատմություն

## Ծանոթագրություններ
Հայաստանի Բարձրագույն խումբ 2020-21 (ֆուտբոլ)

**Հայաստանի Բարձրագույն խումբ 2020-21**, Հայաստանի ֆուտբոլի բարձրագույն առաջնության 29-րդ մրցաշրջանը։ Առաջնության սկզբում մասնակցում են 10 ակումբ իսկ 11-րդ տուրից հետո ակումբների թիվը դարձել է 9։

## Իրադարձություններ
Հուլիսի 30-ին հայտարարվել է, որ «Վան» ֆուտբոլային ակումբը Հայաստանի Պրեմիեր լիգայում մասնակցելու արտոնագիր է ստացել, իսկ մրցաշրջանը սկսվել է 2020 թվականի օգոստոսի 14-ից։ 

Սեպտեմբերի 29-ին մրցաշրջանը անորոշ ժամանակով դադարեցվել է Լեռնային Ղարաբաղի հակամարտության սրման պատճառով։ Հոկտեմբերի 13-ին ՀՖՖ-ն հայտարարել է, որ մրցաշրջանը կվերսկսվի հոկտեմբերի 17-ից։ 

2020 թվականի նոյեմբերի 3-ին Գանձասար Կապան ՖԱ-ն պաշտոնական նամակ է ուղարկել Հայաստանի ֆուտբոլի ֆեդերացիային՝ տեղեկացնելով, որ թիմը դադարեցնում է ելույթները Հայաստանի Բարձրագույն խմբի և Հայաստանի գավաթի խաղարկությունում։

## Մասնակից ակումբներ

### Մարզադաշտեր

* 1Գանձասարն իր տնային հանդիպումները խաղացել է Երևանի ֆուտբոլի ակադեմիայի մարզադաշտում Գանձասար մարզադաշտի վերակառուցման պատճառով։

## Աշխատակազմ և հովանավորություն

## Մրցաշարային աղյուսակ



## Հանդիպումներ
Խաղերը անց են կացվել առանց հանդիսատեսի կորոնավիրուսի պանդեմիայի բռնկման պատճառով։

### Տուր 1

### Տուր 2

### Տուր 3

### Տուր 4

### Տուր 5

### Տուր 6

### Տուր 7

### Տուր 8

### Տուր 9

### Տուր 10

### Տուր 11

### Տուր 12

### Տուր 13

### Տուր 14

### Տորւ 15

## Ծանոթագրություններ

Կատեգորիա:2020 Հայաստանում
Կատեգորիա:2020 սպորտում
Կատեգորիա:2021 սպորտում
Կատեգորիա:Հայաստանի ֆուտբոլի առաջնություն
Բիլլի Բրաուն (դերասան)

**Բիլլի Բրաուն** (, ), ամերիկացի դերասան, որն առավել հայտնի է հեռուստատեսության դերերի շնորհիվ։ 2014 թվականին Բրաունը Վիոլա Դևիսի հետ նկարահանվել է Շոնդա Ռայմսի American Broadcasting Company արտադրության «Ինչպես խուսափել սպանության համար պատժից» սերիալում։

2011 թվականին Բրաունը նկարահանվել է FX-ի «Հնագցրեք լույսը» սերիալում, այնուհետև միացել է «Դեքստեր» հեռուստասերիալի դերասանական անձնակազմին, դետեկտիվ Մայկ Անդերսոնի դերում։ 2012 թվականին նա միացել է FX-ի «Անարխիայի զավակները» հեռուստասերիալում, իսկ հետո կատարել է երկրորդական դեր «Հետևորդներ»-ում։ 2013-2014 թվականներին Բրաունը նկարահանվել է Թոնի Քոլլեթի հետ CBS-ի «Պատանդերը» սերիալում, այնուհետև ստացել է հիմնական դեր American Broadcasting Company-ի «Ինչպես խուսափել սպանության համար պատժից» սերիալում։

### Ֆիլմագրություն

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Դերասաններ այբբենական կարգով
Կատեգորիա:Հարվարդի համալսարանի շրջանավարտներ
Ily (I Love You Baby)

**«Ily (I Love You Baby)»** (ոճավորված՝ «ily (i love you baby)»), ամերիկացի պրոդյուսեր Surf Mesa-ի (իսկական անունը՝ Փաուել Ագիրե) երգը  երգչուհի  Emilee-ի մասնակցությամբ։ Թողարկվել է 2019 թվականի նոյեմբերի 26-ին։ 2020 թվականի փետրվարին Astralwerks և Universal լեյբլներում վերաթողարկվելուց հետո երգն սկսել է ճանաչման արժանանալ այդ թվում նաև երկչպագուների կողմից  TikTok ցանցում ձայնագրված հոլովակի և դիջեյ ARTY-ի նոր պաշտոնական ռեմիքսի շնորհիվ, որը թողարկվել է 2020 թվականի մայիսի 4-ին։ Սինգլն զգաղեցրել է Hot Dance/Electronic Songs պարային հիթ-շքերթի հինգերորդ հորիզոնականը (2 000 թվային ներբեռնում և  6,2 սթրիմինգ) և ընդգրկվել աշխարհի բազմաթիվ երկրների հիթ-շքերթների լավագույն տասնյակներում, այդ թվում՝ Ավստրալիայում, Բելգիայում, Չեխիայում, Դանիայում, Էստոնիայում, Ֆրանսիայում, Լիտվայում, Նոր Զելանդիայում, Նորվեգիայում և Սլովակիայում։

Երգը ներառում է սեմփլներ 1967 թվականի «Can’t Take My Eyes Off You» երգից Ֆրենկի Վալլիի և The Four Seasons խմբի կատարմամբ։

## Պատմություն
Սկզբնական տարբերակում երգն ունեցել է  «Ily» վերնագիրը, սակայն հետո վերանվանվել է «Ily (I Love You Baby)», որպեսզի հեշտ լինի այն գտնել համացանցում։ *[[Idolator (կայք)|Idolator]]* առցանց հրատարակությունից Մայք Վասսը այն անվանել է «իդեալական սաունդթրեք ցանկացած երջանիկ պահի համար»։ *[[Hits Daily Double]]* հրատարակությունում այն կոչվել է «տաքացնող ակումբային հիթ»։

Երգը ներառում է սեմփլ կես դար առաջ թողարկված «Can’t Take My Eyes Off You» երգից, որը կատարել են Ֆրենկի Վելլին ու The Four Seasons խումբը, և որը  1967 թվականի հուլիսին զբաղեցրել է երկրորդ հորիզոնականն ամերիկյան *[[Billboard Hot 100]]* հիթ-շքերթում։ Երգի առանձին տարբերակներ ձայնագրել են բազմաթիվ երաժիշտներ, այդ թվում՝ The Lettermen (նրա մեդլին «Goin' Out of My Head»-ի հետ հասել է Hot 100 յոթերորդ հորիզոնականին 1968 թվականին), Pet Shop Boys-ի մեշափը U2 խմբի և նրա «Where the Streets Have No Name» երգի հետ (զբաղեցրել է չորրորդ հորիզոնականը Dance Club Songs հիթ-շքերթում, 1991), Lauryn Hill (№ 2, Rhythmic Songs, № 8, Adult R&B Songs, № 10, R&B/Hip-Hop Airplay, 1998)։ 1967 թվականի բնօրինակ տարբերակների հեղինակները  (Bob Crewe և Bob Gaudio) 2020 թվականին նշվել են որպես հեղինակներ Surf Mesa-ի (իրական անունը՝ Powell Aguirre) հետ միասին։

## Հիթ-շքերթ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:2019 երգեր
Մեկնարկային կապիտալ

**Մեկնարկային կապիտալ**, դրամական միջոցներ կամ ցանկացած այլ նյութական ռեսուրսներ, որոնք ներդրվել են ձեռնարկատիրական բիզնեսի նախնական փուլում։ Մեկնարկային կապիտալը ներառում է ընթացիկ ծախսերը արտադրության զարգացման սկզբնական փուլում։ Ընկերությունը պետք է ունենա որոշակի միջոցներ, որպեսզի սկսի իրականացնել իր գործունեությունը։ Մեկնարկային կապիտալը երկարատև ներդրման մի տեսակ է, որը գործում է դեռևս այն պահից, երբ ընկերությունն սկսել է շահույթ ստանալ։

## Նկարագրություն
Ձեռնարկատիրական գործունեություն իրականացնելու համար անհրաժեշտ է մեկնարկային կապիտալ։ Դրա համար բնակչության միայն մի փոքր մասն ունի իր միջոցները։ Բնակչության մեծ մասը չի կարող ձեռնարկատիրական գործունեություն ծավալել առանց վարկի, որն ապահովում է մեկնարկային կապիտալը։

Մեկնարկային կապիտալի չափը կախված է հենց նախագծի մասշտաբից։ Գործնականում ոչ մի բիզնես չի կարող սկսվել առանց մեկնարկային կապիտալի կամ մի շարք ռեսուրսների ամբողջությունը, որոնք կարող են ապահովել տնտեսական գործունեության սկիզբը։

Մեկնարկային կապիտալը ձևավորվում է կազմակերպության ստեղծման գործընթացում` իր անդամների կամ հիմնադիրների ներդրումների միջոցով։ Ներդրումները կատարվում են նյութական արժեքների, դրամական միջոցների և ֆինանսական ներդրումների միջոցով։ Դրանք կարող են կատարվել նաև այն իրավունքների ձեռքբերման ծախսերի տեսքով, որոնք անհրաժեշտ են տնտեսական գործունեություն իրականացնելու համար։

Սովորաբար մեկնարկային կապիտալը բաղկացած է անձնական խնայողություններից կամ փոխառված գումարներից։ Կարելի է ձեռք բերել նաև մեկնարկային կապիտալ ներգրավելով ներդրող։ Ի տարբերություն վարկատուների, ներդրողը չի պահանջի հետ վերադարձնել գումար, բայց միևնույն ժամանակ նա կկարողանա ունենալ ընկերության բաժնետոմսեր։

Արտադրության սկզբնական վարման համար անհրաժեշտ ընթացիկ ծախսերը ծածկելու աղբյուրները, և որոնք մեկնարկային կապիտալի մաս են կազմում, փոխառված են և ունեն սեփական միջոցներ։ Սեփական միջոցները ներառում են գումարներ, որը անհրաժեշտ է մաշվածքամարման համար, խնայողություններ, որոնք բխում են շահույթից և կապիտալից, որոնք բխում են բաժնետոմսերի և պարտատոմսերի վաճառքից։ Սեփական միջոցները կազմում են ընկերության ֆինանսների 60-70%-ը։ Փոխառված միջոցները կազմում են ձեռնարկության ամբողջ ֆինանսների 30-40%-ը, դրանք ներառում են առևտրային և բանկային վարկեր։

Հարցումների համաձայն՝ փոքր բիզնեսի ձեռներեցների 74%-ը օգտագործել են իրենց անձնական խնայողությունները` որպես մեկնարկային կապիտալ, 5.3%-ը ընկերներից և ծանոթներից գումար է վերցրել, իսկ 3.2%-ը զբաղվել են մեկնարկային կապիտալի ձևավորմամբ՝ հիմնվելով պետական աղբյուրների վրա։

## Ծանոթագրություններ

## Գրականություն
* 
* 
* 
* 
* 
* 
* 

Կատեգորիա:Կապիտալ
Կատեգորիա:Տնտեսագիտական տերմիններ
Կատեգորիա:Տնտեսական ռեսուրսներ
Ջովաննի Գորիա

**Ջովաննի Ջուզեպպե Գորիա** (, ), իտալացի, քաղաքական և պետական գործիչ, Իտալիայի վարչապետը 1987 թվականի հուլիսի 28-ից մինչև 1988 թվականի ապրիլի 13-ը։ 1960 թվականից  Իտալիայի Քրիստոնեա-դեմոկրատական կուսակցության անդամ։

## Կենսագրություն
Առաջին անգամ պատգամավոր է ընտրվել 1976 թվականին։ 1981 թվականից մինչև 1982 թվականը եղել է գանձապետարանի նախարարի տեղակալը։  Ջովաննին եղել է  ՔԴԿ-ում «ձախ կենտրոնի» ներկայացուցիչ և Ալդո Մորոյի զինակից ընկերը։ 1987 թվականի հուլիսին ընտրվել է որպես Իտալիայի վարչապետ, սակայն նրա կառավարությունը ղեկավարել է ընդամենը 260 օր։ Վարչապետի պաշտոնում պաշտոնաթող լինելուց հետո՝ 1989 թվականին ընտրվել է Եվրախորհրդարան։ Զբաղեցրել է գյուղատնտեսության նախարարի պաշտոնը Ջուլիո Անդրեոտիի կառավարման ժամանակ (1991-1992)։ 1992 թվականին դարձել է ֆինանսների նախարարի Ջուլիանո Ամատոնի ղեկավարման ընթացքում։ 1993 թվականին բացահայտվել է խոշոր կոռուպցիա, որում ներգրավվեծ են եղել Քրիստոնեա-դեմոկրատական կուսակցության բազմաթիվ հայտնի դեմքեր, և Գորիան ստիպված  է եղել հրաժարական տալ։ Մինչ հետաքննության ավարտը՝ 1994 թվականի մայիսի 21-ին, մահացել է իր հայրենի Աստի քաղաքում։

## Ծանոթագրություններ

Կատեգորիա:Իտալիայի վարչապետներ
Կատեգորիա:Իտալացի տնտեսագետներ
Կատեգորիա:Թոքի քաղցկեղից մահացածներ
Կատեգորիա:Իտալիայի պետական գործիչներ
Կատեգորիա:Իտալիայի քաղաքական գործիչներ
Զվենիգովո

**Զվենիգովո** (Պրովոյ), քաղաք ( 1974 թվականից սկսած)  Ռուսաստանի Դաշնության Մարի Էլ Հանրապետությունում, Զվենիգովսկի շրջանի կենտրոնը, կազմավորում է Զվենիգովո քաղաքային բնակավայրը։

## Աշխարհագրություն
Գտնվում է Վոլգայի  ձախ ափին (Կույբիշեվյան ջրամբար), նավահանգիստ, Յոշկար Օլայից 90 կմ հարավ, 32 կմ հեռավորության վրա մոտակա  Շելենգեր երկաթուղային կայարանից։

## Պատմություն
Ժամանակակից քաղաքի տեղում բնակավայրի առաջացումը կապված էր 19-րդ դարի երկրորդ կեսին գետային տրանսպորտի արագ զարգացման հետ։ 1860 թ.-ին «Դրուժինա» գոլորշու բաժնետիրական ընկերությունը մեխանիկական արհեստանոցներ էր կառուցում հետիոտնակի ափին ՝ Վոլգայի ձախ ափին ՝ Կազանի և Չեբոկսարիի միջև ընկած նոսր անտառապատ տարածքում։ Դրանից շատ ժամանակ առաջ, ջրհեղեղի մոտ հայտնվեց ռուսական բնակավայր Չեկուրա բնակավայրը։ Զատոն սկսեցին անվանել Չեկուրսկի կամ Զվենիժսկի (Զվենիգովսկի), Զվենիգի փոքր գետակը թափվող գետածոցի անունով։

## Բնակչություն

## Տեսարժան
* Զվենիգովո քաղաքից 3 կմ դեպի արևելք  կա սուրբ պուրակ՝Միկոլա Կուռիկ։
* «Կենտրոնական ճեմուղի»
* «Էյֆելյան աշտարակի մանրակեր»

## Էկոնոմիկա
* Ս.Հ. Բուտյակովի անվան նավաշինակն-նավավերանորոգման գործարան։
* Անտառակոմբինատ:Лесокомбинат:
* ՓԲԸ «Ռեսուրս»։
* Զվենիգովյան քաղաքային կաթի կոմբինադ։
* Փոքր բիզնեսի բազմաթիվ ձեռնարկություններ։

Չնայած քաղաքի  փոքր չափսերին, այն ունի բավականին երկար ափ։ Ափերին կան բազմաթիվ սրճարաններ և հարմարավետ լողափեր։

## Ծանոթագրություն

## Արտաքին հղումներ

Կատեգորիա:1860 թվականին հիմնադրված բնակավայրեր
Կատեգորիա:Մարի Էլ
Կատեգորիա:Ռուսաստանի քաղաքներ
In God We Trust

thumb|«In God We Trust» արտահայտությունը 20 դոլար արժողությամբ ԱՄՆ թղթադրամի վրա
«**In God We Trust**» (), ԱՄՆ-ի և Ֆլորիդայի պաշտոնական կարգախոսը։ Առաջին անգամ օգտագործվել է 1864 թվականին նոր նմուշի մետաղադրամներ հատելիս, իսկ 1956 թվականին դարձել է ազգային։ Այս արտահայտությունը ներկայումս տպագրվում է դոլարային թղթադրամների դարձերեսին։

## Պատմություն
Արտահայտության հնարավոր աղբյուրներից մեկը (բառացի՝ «Մենք հավատում ենք Աստծուն», բայց արտահայտության իմաստը մոտ է հետևյալին՝ «Մենք ապավինում ենք Աստծուն», «Աստված մեզ հետ է», կա նաև այլ թարգմանություն՝ «Մենք հավատում ենք Աստծուն») ԱՄՆ օրհներգի վերջին մասն է, որի տեքստը գրվել է 1814 թվականին Ֆրենսիս Սքոթ Քիի կողմից։ Օրհներգը պարունակում է կարգախոսի հետևյալ տողերը. «Then conquer we must when our cause it is just // And this be our motto: 'In God is our trust'» (թարգմանաբար՝ «Ով աջ կողմում է, ճակատագրից չի վախենա // Մարտերում մեր կարգախոսը կլինի՝ «Աստծուն հավատարիմ ենք»»։

Առաջին անգամ որպես նշանաբան արտահայտությունն օգտագործվել է 1864 թվականին Սալմոն Փորթլենդ Չեյզի կողմից 2 ցենտ անվանական արժեքով դրամահատման ժամանակ։

«In God we trust, all others pay cash» («Մենք հավատում ենք Աստծուն, մյուսները վճարում են կանխիկ») արտահայտությունը հայտնի էր ԱՄՆ-ում 20-րդ դարասկզբին։

## Բանավեճ
ԱՄՆ 26-րդ նախագահ Թեոդոր Ռուզվելտը 1907 թվականին դեմ է արտահայտվել մետաղադրամների վրա կարգախոսի օգտագործմանը՝ դա համարելով որպես սրբապղծությանը մոտ անհարգալից վերաբերմունք։ Մյուս կողմից, Միացյալ Նահանգների Սահմանադրությամբ ամրագրված հավատքի ազատությունը ենթադրում է Աստծուն չհավատալու իրավունք։ Ուստի տեսակետ կա, որ կարգախոսը խախտում է երկրի անհավատ քաղաքացիների իրավունքները։ Չնայած դրան, ԱՄՆ բնակչության ճնշող մեծամասնությունը պաշտպանում է մետաղադրամների վրա այս կարգախոսի օգտագործումը։

2011 թվականի նոյեմբերի 1-ին ԱՄՆ Ներկայացուցիչների պալատը հավանություն է տվել «In God We Trust» արտահայտությունը որպես Միացյալ Նահանգների ազգային կարգախոս հաստատող բանաձևին։ Փաստաթղթի կազմման պատճառը ամերիկյան հասարակության մեջ նշանաբանի կարևորության կորուստն էր։ Մասնավորապես, բանաձևի հեղինակ հանրապետական Ռենդի Ֆորբսը նշել է, որ բանաձևի նպատակներից մեկը դատարաններում ինչպես հասարակ քաղաքացիների, այնպես էլ վարչական ռեսուրս օգտագործող պաշտոնյաների կողմից պարբերաբար կիրառվող արտահայտության կարգավիճակը վիճարկելու փորձերի կասեցումն է։

2018 թվականի օգոստոսի 28-ին Մինեսոտա նահանգի 8-րդ օկրուգի դատարանը մերժել է աթեիստների խմբի բողոքը, որով նրանք պահանջում էին թղթադրամներից և մետաղադրամներից հեռացնել «In God We Trust» արտահայտությունը։ Նրանք նշում էին, որ այն հակասում է ԱՄՆ Սահմանադրության առաջին ուղղված տարբերակին, որով երաշխավորվում էր դավանանքի ազատությունը։ Դատարանը վճռել է, որ արտահայտությունն ավանդական է, համապատասխանում է նախորդ սերունդների դավանանքի ազատության մասին պատկերացումներին և չի հակասում օրենսդրությանը։

## Ծանոթագրություններ

Կատեգորիա:ԱՄՆ-ի պետական խորհրդանիշեր
Կատեգորիա:ԱՄՆ-ի քաղաքականություն
Կատեգորիա:Ազգային խորհրդանիշներ
Կատեգորիա:Ամերիկյան մշակույթ
Կատեգորիա:Անգլերեն բառեր և արտահայտություններ
Կատեգորիա:Աստված
Կատեգորիա:Կրոնն ԱՄՆ-ում
Կատեգորիա:Հավատք
Աղախնի պատմությունը

**«Աղախնի պատմությունը»** (), կանադացի գրող Մարգարեթ Աթվուդիհակաուտոպիական վեպը։ Առաջին անգամ հրատարակվել է 1985 թվականին։ Վեպի գործողությունները տեղի են ունենում Նոր Անգլիայում՝ Գաղաադի Հանրապետություն կոչվող կաստային հասարակությունում, որտեղ իշխանության էին եկել կրոնական ռադիկալները։ Գլխավոր հերոսուհին՝ «աղախին» Ֆրեդովան (, այսինքն՝ «պատկանում է Ֆրեդ անվամբ մեկին»), բարձրաստիճան Հրամանատարի անպտուղ կնոջ փոխարեն պետք է «կրեր» նրանց երեխային։

Հայերեն տպագրվել է 2020 թվականին Զանգակ հրատարակչությունում, թարգմանիչ՝ Հայկ Ֆելեքյան։

## Նկարագրություն
Գրքի վերնագիրը հղում է կատարել Ջեֆրի Չոսերի «Քենթերբերյան պատմվածքներ» ստեղծագործությանը։ Վեպում իրար են հաջորդում «գիշերային» գլուխները՝ նվիրված բացառապես Ֆրեդովային և նրա ապրումներին, ինչպես նաև մի քանի գլուխներից բաղկացած «ցերեկային» մասերից, որտեղ մատնացույց է արվում հերոսուհու միջավայրը, այլ աղախինների ճակատագրերը և Գիլեադի կյանքը։ Գործողությունները ներկա ժամանակից տեղափոխվում են անցյալ և հակառակը։
 
Մարգարետ Էթվուդը, նախընտրելով ֆանտաստիկա տերմինը, փաստել է, որ իր գիրքը «գիտաֆանտաստիկ» չէ։ Նրա խոսքերով առաջին դեմքով գրված ստեղծագործությունները նկարագրում են երևույթներ, որոնք դեռ չեն կարող տեղի ունենալ, օրինակ՝ ճանապարհորդություն դեպի այլ տիեզերք։ Միևնույն ժամանակ երկրորդ դեմքով պատմվող գրքի գործողությունները տեղի են ունենում Երկրի վրա և այնտեղ ի հայտ եկող առարկաները արդեն իսկ գոյություն ունեն այս կամ այն ձևով։ Էթվուդը նկատել է 1980–ական թվականներին Ամերիկայում արդեն գոյություն ունեցող տենդենցները և իր արձակում դրանք մտածված կերպով հասցրել «տրամաբանական ավարտին»։

## Անվանակարգեր և մրցանակներ
1985 թվականին վեպն արժանացել է Գեներալ-նահանգապետի մրցանակին, իսկ 1987 թվականին Արթուր Քլարկի մրցանակին՝ նրա հիմնադրումից անմիջապես հետո։ 1986 թվականին առաջադրվել է «Նեբյուլա» և Բուքերյան մրցանակներին, ինչպես նաև՝ «Պրոմեթեյ» մրցանակին։

## Հարմարեցումներ
Վեպը մի քանի անգամ էկրանավորվել է՝ ներառյալ ֆիլմը (1990 թվական) և հեռուստասերիալը (2017 թվական)։ Բացի այդ, գոյություն ունի բեմադրությունների շարք, այդ թվում՝ նույնանուն օպերան։

## Ծանոթագրություններ

## Արտաքին հղումներ
*Աղախնի պատմությունը

Կատեգորիա:Հակաուտոպիական վեպեր
Կատեգորիա:Հեռուստասերիալների հիմք ծառայած վեպեր
Կատեգորիա:Հետապոկալիպտիկ վեպեր
Կատեգորիա:Փիլիսոփայական վեպեր
Կատեգորիա:Վեպեր, որոնց հիման վրա ստեղծվել են օպերաներ
Նատալյա Ռյազանցևա

**Նատալյա Ռյազանցևա** (, ), ռուս և խորհրդային սցենարիստ, կինոդրամատուրգ և Մոսկվայի Գերասիմովի անվան կինեմատոգրաֆիայի համառուսական պետական ինստիտուտի պրոֆեսոր։ ՌԽՖՍՀ արվեստի վաստակավոր գործիչ (1987 թվական)։

## Կենսագրություն
Ծնվել է Մոսկվայում։ Ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի սցենարային ֆակուլտետը (1962 թվական, վարպետ` Եվգենի Գաբրիլովիչ)։

Որպես սցենարիստ իր դեբյուտն է նշել ոչ խաղարկային կինոյում։

1977 թվականից դասավանդում է «Կինոդրամատուրգի վարպետություն», 1987 թվականից արվետսանոց է ղեկավարում Սցենարիստների և ռեժիսորների բարձրագույն դասընթացներում։

1996 թվականից բեմական արվետսանոց է ղեկավարում Մոսկվայի Գերասիմովի անվան կինեմատոգրաֆիայի համառուսական պետական ինստիտուտում։ Մոսկվայի Գերասիմովի անվան կինեմատոգրաֆիայի համառուսական պետական ինստիտուտի պրոֆեսոր է։

ՌՍՖՍՀ արվեստի վաստակավոր գործիչ է (1987 թվական)։

## Ֆիլմագրություն
* 1965 թվական` Ես քսան տարեկան եմ` դրվագ
* 1966 թվական` Թևերը (Վալենտին Եժովի հետ միասին)
* 1967 թվական` Վալենտին Կուզյաևի անձնական կյանքը 
* 1971 թվական` Երկար հրաժեշտը
* 1971 թվական` Տաք-սառը
* 1973 թվական` Բաց գիրքը (Վենիամին Կավերինի հետ միասին)
* 1975 թվական` Ուրիշի նամակները
* 1977 թվական` Ալ ծաղիկը
* 1981 թվական` Նկարչի կնոջ դիմանկարը
* 1981 թվական` Ծնողական օր (կարճամետրաժ)
* 1982 թվական` Ձայնը 
* 1984 թվական` Պատկառուկների փունջը և մյուս ծաղիկները 
* 1984 թվական` «Ես չեմ կարող գալ ժամանակին» (կարճամետրաժ)
* 1992 թվական` Ծուխը (սերիա 3, ըստ Իվան Տուրգենևի)
* 1994 թվական` Ոչ ոք չի ուզում գնալ 
* 1994 թվական` Ես ազատ եմ, ես ոչ ոքի չեմ պատկանում 
* 2000 թվական` Սեփական ստվերը
* 2011 թվական` Որջի լույսերը (ըստ Գարի Գորդոնի պատմվածքի)

## Անձնական կյանք
* Առաջին ամուսնություն (1959-1962 թվական)` Գենադի Շպալիկով
* Երկրորդ ամուսնություն (1966-1986 թվական)` Իլյա Ավերբախ

## Ծանոթագրություններ

Կատեգորիա:Ռուս սցենարիստներ
Կատեգորիա:Ռուսաստանի կինեմատոգրաֆիական արվեստների և գիտության ազգային ակադեմիայի ակադեմիկոսներ
Մարիա Ֆելիքս

**Մարիա դե լոս Անջելես Ֆելիքս Գերնան**(, ), մեքսիկացի կինոդերասանուհի, մոդել, բնորդուհի, մեքսիկական կինոյի ոսկե դարաշրջանի խոշորագույն դերասանուհի` 1940-1960-ական թվականներ։ Համարվում է մեքսիկական կինոյի ամենագեղեցիկ դեմքերից մեկը։

## Կենսագրություն
Մարիա դե լոս Անջելես Ֆելիքս Գերերիան ծնվել է 1914 թվականի մայիսի 4-ին Մեխիկոյի Սլամորա նահանգի Ալլամոս քաղաքում։ Հայրը ծագումով հնդկանակ յակիի ցեղից է, մայրը` իսպանական (բասկ) ծագում ունի, դաստիարակվել է Կալիֆոռնիայի (ԱՄՆ) վանքում։ Նկարահանվել է 47 ֆիլմում։

## Ընտանեկան կյանք
Ամուսնացել է չորս անգամ։ Նրա ամուսինների շարքում էր մեքսիկացի կոմպոզիտոր Ագուստին Լարան, որը իր համար գրել է մի քանի երգ, այդ թվում հանրահայտ «Մարիա Բոնիտա»։ Ամուսիններից էին նաև մեքսիկացի աստղ, դերասան և երգիչ Խորխե Նեգրեթեն, ֆրանսիացի բանկիր Ալեքս Բերգերը։

## Երեխաներ
Միակ որդին (առաջին ամուսնությունից) Էնրիկե Ալվարես Ֆելիքսը (1934-1996) դերասան էր, նկարահանվել է հեռուստասերիալներում։

## Ընտրված դերերը
Խաղացել է Մեսալինայի դերը ռեժիսորո Կարմին Գալոնեի համանուն ֆիլմում (1951), հայտնի  պարուհի և կուրտիզանուհի Կարոլինա Օտերոնի դերը «Հիասքանչ Օտերո» (1954) ֆիլմում, խաղացել է Ժան Ռենուարի «Ֆրանսիական Կանկան» ֆիլմում (1954), «Հերոսները հոգնել են» (1955) Իվ Սիամպին Իվ Մոնտանի հետ, Բունյուելի հետ «Էլ Պաոյի մթնոլորտը տաքանում է» (1959), «Սոնատաս» (1959) Խուան Անտոնիո Բարդեմի կողմից, «Մոխրե չորեքշաբթի» (1958) և «Մայիսյան ծաղիկ» (1959) Ռոբերտո Գավալդոնա և այլն։

## Մրցանակներ
Կինոարդյունաբերության ոլորտում ունեցած իր ներդրման համար 1985 թվականին նա  պարգևատրվել է Մեքսիկայի կինոակադեմիայի ամենամյա գլխավոր մրցանակով՝ Ոսկե  «Արիել» մրցանակ։
2018 թվականին Google- ը նշում էր Մարիա Ֆելիքսի 104-ամյակը ՝ իր դիմանկարը տեղադրելով Google Doodle-ում։

## Արվեստում
Դերասանուհին բարեկամացել է Օկտավիո Պասի, Կառլոս Ֆուենտեսի, Ելենա Պոնիատովսկայանի և մեքսիկացի այլ գրողներ հետ։ «Դոնյա Բարբարա» (1943) վեպի անվանադերի էկրանիզացիայի մասին բարձր է գնահատել վենեսուելացի գրող Ռոմուլո Գալեգոսը։

Ֆելիքսին նկարել է  Խոսե Կլեմենտե Օրոզկոն, Դիեգո Ռիվերան, Լեոնորա Քարինգթոնը, Լեոնոր Ֆինին և այլ նկարիչներ։
Հանդես է եկել որպես մոդել Balenciaga-ի և Քրիստիան Դիորի։ Երկրորդ կայսրության ժամանակաշրջանից զարդերի հավաքածու է կազմել։

## Ծանոթագրություններ

## Արտաքին հղումներ
* Официальный сайт 
* Classic Movies: Биография
* María Felix «La Doña» — Biografia

Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Բնորդուհիներ
Կատեգորիա:Մեքսիկացի դերասանուհիներ
Կատեգորիա:Մեքսիկացի երգչուհիներ
Կատեգորիա:Մեքսիկացի մոդելներ
Կատեգորիա:Մեքսիկացի ֆեմինիստներ
Կատեգորիա:Պատվո լեգեոնի շքանշանի ասպետներ
Ավանի աղի կոմբինատ

**Ավանի աղի կոմբինատ**, աղ արտադրող միակ ձեռնարկությունը տարածաշրջանում։

## Պատմություն
Ավանի աղի կոմբինատը կառուցվել է 1967 թվականին՝ աղի հանքավայրի վրա։ Գտնվում է Երևան քաղաքի Ավան վարչական շրջանում։

2002 թվականից կոմբինատը հանդիսանում է «Աղ Արտադրողների Եվրոպական Ասոցիացիայի» (EUsalt) անդամ։

Կոմբինատում գործում է ԻՍՕ 22000:2018 սննդամթերքի անվտանգության կառավարման միջազգային համակարգ։

Կոմբինատն արտադրում է «Էքստրա» տեսակի յոդացված կերակրի աղ, որը ստացվում է աղաջրից` վակում-գոլորշիացման եղանակով, գյուղատնտեսական և տեխնիկական նպատակների համար նախատեսված կերային քարաղ և տեխնիկական աղացած աղ։

## Հանրապետական անձավաբուժական կենտրոն
1987 թվականի մայիսից բրոնխիալ ասթմայով, ռեսպիրատոր և մի շարք այլ հիվանդություններով տառապող հիվանդներն իրենց առողջությունը վերականգնում են «Հանրապետական Անձավաբուժական Կենտրոնում», որը ղեկավարում է Հայաստանի առողջապահության նախարարության գլխավոր թոքաբան, պրոֆեսոր Անդրանիկ Ոսկանյանը։ Առողջարանը տեղակայված է ձեռքով պատրաստված անձավում, հողի մակերեսից 235 մ խորության վրա։ Բնակչության շրջանում «Աղի հանքի քարանձավ» անվանումով հայտնի կենտրոնում տարեկան համակարգված բուժում է անցնում միջինը 150–200 հիվանդ։

## Ծանոթագրություններ

## Արտաքին հղումներ
*Առաջիկա 50 տարում Հայաստանն աղի խնդիր չի ունենա
*Բրոնխիալ ասթմա և թոքերի քրոնիկ օբստրուկտիվ հիվանդություն

Կատեգորիա:Ավան վարչական շրջան
Կատեգորիա:Հանքաարդյունաբերություն
Կատեգորիա:Հանքային գործ
Շանգրի-Լա

**Շանգրի-Լա** (a) հորինված վայր է, որը նկարագրվել է 1933 թ.-ին բրիտանական հեղինակ Ջեյմս Հիլթոնի «Կորած հորիզոն» վեպում։ Հիլթոնը Շանգրի-Լան նկարագրում է որպես առեղծվածային, ներդաշնակ հովիտ, որը մեղմորեն ուղղորդվում է լամաիստական վանքից, որը տեղակայված է Կունլուն լեռների արևմտյան  ծայրամասում։ Շանգրի-Լան  դարձել է ցանկացած երկրային դրախտի հոմանիշ, մասնավորապես առասպելական Հիմալայական ուտոպիայի` մշտապես երջանիկ երկիր, մեկուսացված աշխարհից։ Վեպում մարդիկ, ովքեր ապրում են Շանգրի-Լա քաղաքում, գրեթե անմահ են, ապրում են հարյուրամյակներ և  շատ դանդաղ են ծերանում արտաքինով։ Անունը նաև հարուցում է Արևելքի էկզոտիկիզմի պատկերները։ Որոշ հետազոտողների կարծիքով, Հիլթոնի Շանգրի-Լան համարվում է Շամբալա հորինված երկրի  գրական այլաբանությունը։ Շանգրի-Լա անունը ամենայն հավանականությամբ առաջացել է տիբեթերենից՝ "Շանգ" (Տանշիլոպից հյուսիս գտնվող Ու-Ցանգի թաղամաս)+ «ռի» (լեռ) + «լա» (լեռնանցք) = Շանգ լեռան լեռնանցք։

Հին տիբեթյան գրություններում յոթ այդպիսի վայրերի գոյության մասին հիշատակվում է որպես Նգե-Բեյյուլ Քեմբալունգ։ Քեմբալունգը մի քանի բեյուլներից մեկն է, որոնք ենթադրվում է, որ ստեղծվել են Պադմամբամբավայի կողմից IX դարում, որպես սրբավայրեր բուդդիստների համար։

## Անվան ստուգաբանություն
"Շանգրի-Լա" արտահայտությունը, ամենայն հավանականությամբ, գալիս է Տիբեթից ཞང ་, "շուն" – ու-ցանգի շրջան, Տաշիլհունպոյից դեպի հյուսիս "+ արտանսանվում է " Ռի", "լեռ" = "շան լեռ" + Լեռնանցք, ինչը ենթադրում է, որ այդ տարածքը կոչվում է  «Շան Լեռնանցք»։

## Գտնվելու վայրը
Ակադեմիական գիտնականները պսակեցին Շանգրի Լան որպես առասպել և պնդում էին, որ դա ավելի քիչ կապ ունի անհայտ վայրի հետ և ավելի շատ կապված է արևմտյան աշխարհի երևակայության հետ։

**Հին աղբյուրները նմանատիպ նկարագրություններով**

Չինաստանում Ցզինի դինաստիայի բանաստեղծ Դաո Յուանմինը (մ. թ. 265-420 թթ.) իր՝ «Հեքիաթ գարնանային դեղձի  ծաղկման մասին»(Չինարեն) ստեղծագործության մեջ նկարագրել է Շանգրի Լան։ Պատմում են, որ Վուլինգից մի ձկնորսհանդիպեց գեղեցիկ դեղձի պուրակի և այնտեղ հայտնաբերեց երջանիկ ու գոհ մարդկանց, ովքեր ապրում էին ամբողջությամբ կտրված արտաքին աշխարհի խնդիրներց (մ.թ.ա. 221–207):
alt=|մինի|300x300փքս|Շանգրի Լան Յունան նահանգում

## Ծանոթագրություններ


## Արտաքին հղումներ

Կատեգորիա:Առասպելական երկրներ
Կատեգորիա:Ասիայի աշխարհագրություն
Կատեգորիա:Գիտական ֆանտաստիկայի թեմաներ
Կատեգորիա:Դիցաբանական վայրեր
Կատեգորիա:Դիցաբանություն
Կատեգորիա:Կրոն
Կատեգորիա:Հորինված աշխարհագրություն
Կատեգորիա:Հորինված աշխարհներ
Կատեգորիա:Հորինված բնակավայրեր
Կատեգորիա:Հորինվածք
Կատեգորիա:Չինաստան
Կատեգորիա:Չինաստանի աշխարհագրություն
Կատեգորիա:Տիբեթ
Աքիանե Քրամարիկ

**Աքիանե** կամ **Աքիանե Քրամարիկ** (*, *), ամերիկյան նկարիչ, բանաստեղծ, պրոդյուսեր, բարերար և մարդասեր։ Համաշխարհային ճանաչում ստացած հրաշամանուկ-նկարիչ։ Նկարել սկսել է չորս տարեկանից՝ տեսիլքների ազդեցությամբ։ Ամենահայտնի նկարը Աշխարհի իշխան կտավն է, որն ավարտել է ութ տարեկանում։ Այդ տարիքից սկսել է նկարչություն ուսուցանել իր հասակակիցներին։

Ստեղծել է ավելի քան 200 արվեստի գործեր, 800 գրական ստեղծագործություններ, երկու հրատարակված ամենալավ վաճառվող գրքեր և բազմաթիվ հրատարակություններ։ Հանդես է եկել է հարյուրավոր ռադիոհաղորդումներում, վավերագրական ֆիլմերում, ինչպիսիք են՝ Miracle Detectives, Superhuman Geniuses, Indigo (2003), Painting the Impossible (2017) ու հեռուստատեսության առաջատար զրույց-հանդեսներում, ինչպիսիք են՝ «Oprah Winfrey Show», «World News Tonight», «Good Morning America», CNN-ի «Glenn Beck Show», «The View», «Fox News» և այլն։

Ճանաչման արժանացել է ինը տարեկանում՝ Օփրայի շոուին մասնակցելուց հետո։ Ֆորելի ակադեմիային կից Աքիանե արվեստի դպրոցի համահիմնադիրն է։

## Կենսագրություն
### Վաղ տարիներ
Աքիանեն ծնվել է 1994 թվականի հուլիսի 9-ին, Իլինոյս նահանգի Օգլի Մաունթ Մորիս քաղաքում, ծայրահեղ չքավոր ընտանիքում։ Ընտանիքի հինգ երեխաներից երրորդն է և միակ դուստրը։

Աքիանեն նկարել սկսել է չորս տարեկանում, իսկ վեց տարեկանում, երբ նա սկսել է նկարել կտավի վրա, մորն ասել է, որ նկարում է, քանի որ «Աստծո մասին տեսիլքներ է» ունենում։ Մայրը՝ Ֆորելին, ծնունդով Խորհրդային Լիտվայից և աթեիստ, հայրը՝ Մարկը, ամերիկացի և հոգևոր սկզբունքներից հրաժարված կաթոլիկ, պնդում էին, որ աղջիկը նման խոսակցություններ չվարի, բայց Աքիանեն շարունակ ասում էր, որ իր տեսիլքներում տեսնում է երկնային պատկերներ և Հիսուս Քրիստոսի դեմքը։ Նրա աթեիստ ծնողները երկուսն էլ տարակուսած ու զարմացած էին՝ իրենց փոքրիկ դստեր նկարները տեսնելով։ Դրանցում նա պատկերում էր Տիեզերքը և Հիսուս Քրիստոսին, որին նա անվանում է «Աստված»։

*[[The Washington Times]]* ամերիկյան օրաթերթին տված հարցազրույցում նա բացատրել է, թե ինչ է նշանակում «Աստծո մասին տեսիլքներ»․

### Կրթություն
Աքիանեն նախնական կրթությունը ստացել է եկեղեցու ծխական դպրոցում, բայց հետագայում տնային կրթություն է ստացել։ Նա չունի ակադեմիական կրթություն։ Իր վրա ունեցած ազդեցությունների և մոտիվացիայի մասին խոսելիս պատմել է եկեղեցական միջավայրի ազդեցության մասին։

*The Washington Times*-ին տված հարցազրույցում Աքիանեն իր կրթության մասին խոսելով՝ ասել է, որ քոլեջ հաճախելու ծրագրեր չունի։

## Մատենագրություն
*  ISBN 0-9778697-0-9
* 

## Հեռուստատեսային Հաղորդումներ
* Akiane on The '''Katie''' Couric Show 2014 թվականի հունվարի 08
* Akiane Kramarik ՅուԹյուբում

## Ծանոթագրություններ

## Արտաքին հղումներ
* Պաշտոնական կայք
* Ֆեյսբուքյան էջ
* 
* 
* 
* 
* Akiane 2017 Prodigy Gallery: Prophetic Masterpieces unveil Memories of Tomorrow! (With Expositions!)

Կատեգորիա:Ամերիկացի բանաստեղծներ
Կատեգորիա:Ամերիկացի բարերարներ
Կատեգորիա:Ամերիկացի գրողներ
Կատեգորիա:Ամերիկացի նկարիչներ
Կատեգորիա:Ամերիկացի նկարչուհիներ
Կատեգորիա:Ամերիկացի պրոդյուսերներ
Կատեգորիա:Հրաշամանուկներ
Բարրի Ֆիցջերալդ

**Բարրի Ֆիցջերալդ** (, ), իռլանդացի դերասան։

«Օսկար»-ի մրցանակակիր։

## Կենսագրություն
Բարրի Ֆիցջերալդը՝ ծննդյամբ Վիլյամ Ժոզեֆ Շիլց (), դերասանական կարիերայով լրջորեն սկսել է զբաղվել միայն 1929 թվականին՝ մինչ այդ զբաղեցնելով պետական ծառայության պաշտոններից մեկը։ Նրա եղբայրը՝ Արթուր Շիլցը, նույնպես իր կյանքը կապել էր դերասանական գործունեության հետ՝ բեմում հանդես գալով Բարրիից մի քանի տարի շուտ։ Ֆիցջերալդը մի քանի տարի իռլանդացի հայտնի դրամատուրգ Շոն Օ՛ Քեյսիի հարևանն էր, ինչի շնորհիվ  հայտնվեց նրա որոշ պիեսներում, այդ թվում նաև «Յունոնան և սիրամարգը» ֆիլմի նկարահանումներում։

1936 թվականին Բարրի Ֆիցջերալդը կատարեց իր հոլիվուդյան դեբյուտը նույն  Շոն Օ'Քեյսիի «Գութանն ու աստղերը» պիեսի էկրանավորման մեջ, որի ռեժիսորն էր Ջոն Ֆորդը։ Դրան հաջորդեցին նոր հաջողված դերեր ամերիկյան այնպիսի ֆիլմերում, ինչպես «Երկար ճանապարհ դեպի տուն (ֆիլմ, 1940)» (1940), «Որքան կանաչ էր իմ հովիտը» (1941), «Եվ ոչ ոք չմնաց» (1945),«Մերկ քաղաքը» (1948) և «Լուռ մարդը» (1952)։ Դերասանին ամենամեծ հաջողությունը բերեց Ֆիցջիբբոնի հոր դերը «Գնա քո ճանապարհով» ֆիլմում (1944), ինչի շնորհիվ նա դարձավ առաջին և միակ դերասանը, ով «Օսկար»-ում  նույն դերակատարման համար առաջադրվեց՝ որպես լավագույն դերասան և որպես երկրորդ պլանի լավագույն դերասան։ Այդուհետև Ամերիկյան կինոակադեմիան թույլ չտվեց այլևս նման անվանակարգեր։

Լինելով  գոլֆի սիրահար՝ Ֆիցջերալդը խաղերից մեկի ընթացքում կոտրեց  «Օսկար»-ի  իր արձանիկի գլուխը։ Նվիրական պարգևը, պարզվեց, այդքան փխրուն էր այն պատճառով, որ  Երկրորդ համաշխարհային պատերազմի ժամանակ արժեքավոր մետաղի սղության պատճառով այն պատրաստվել էր  գիպսից, ոչ թե բրիտանիումից։

1950-ականների կեսերին դերասանը  կատարում էր մի քանի դերեր «Թատրոն «Գլխավոր էլեկտրիկ»» և «Ալֆրեդ Հիչքոքը ներկայացնում է» հեռուստասերիալներում։ 1959 թվականին Բարրի Ֆիցջերալդը վերադառնում է Դուբլին, որտեղ երկու տարի անց մահանում է սրտամկանի  ինֆարկտից 72 տարեկան հասակում։ Ֆիլմի և հեռուստատեսության մեջ դերասանի նվաճումները նշանավորվեցին Հոլիվուդյան փառքի ճեմուղու երկու աստղերով։

## Մրցանակներ
* «Օսկար» 1945՝ «Երկրորդ պլանի լավագույն դերասան» («Գնա քո ճանապարհով»)
* Ոսկե գլոբուս 1945՝ «Երկրորդ պլանի լավագույն դերասան» («Գնա քո ճանապարհով»)

## Ծանոթագրություններ

Կատեգորիա:Հոլիվուդյան փառքի ծառուղի
Կատեգորիա:Իռլանդիայում հուղարկավորվածներ
Կատեգորիա:Սրտամկանի ինֆարկտից մահացածներ
Կատեգորիա:Իռլանդացի դերասաններ
Կատեգորիա:Իռլանդացի կինոդերասաններ
Կատեգորիա:«Ոսկե գլոբուս» մրցանակի դափնեկիրներ
Map of the Soul: 7 – The Journey

«**Map of the Soul: 7 – The Journey**» (ոճավորվում է՝ «**Map of the Soul: 7 ~ The Journey ~**»), հարավկորեական BTS բոյ բենդի չորրորդ (ընդհանուր ութերորդ) ճապոներեն ստուդիական ալբոմը, որը թողարկվել 2020 թվականի հուլիսի 14-ին։ Այն առաջին ճապոներեն թողարկումն է 2018 թվականի «Face Yourself» ալբոմի թողարկումից հետո։ Ալբոմն ներառում է «Love Yourself: Answer» (2018), «Map of the Soul: Persona» (2019) և «Map of the Soul: 7» (2020) ալբոմներից երգերի ճապոներեն տարբերակներ, ինչպես նաև նոր բնօրինակ ճապոներեն երգեր՝ «Intro: Calling»-ը, գլխավոր սինգլ «Stay Gold»-ը, «Your Eyes Tell»-ն ու «Outro: The Journey»-ն։ Ինչպես նաև ալբոմում ներառվել է ավելի վաղ թողարկված, 2019 թվականի «Lights» սինգլը։

## Երգացանկ

## Չարթեր

## Հավաստագրումներ և վաճառքներ

## Թողարկման պատմություն

## Ծանոթագրություններ

Կատեգորիա:2020 ալբոմներ
Կատեգորիա:BTS խմբի ալբոմներ
Dynamite

«**Dynamite**», հարավկորեական BTS բոյ բենդի երգը, որը թողարկվել է 2020 թվականի օգոստոսի 21-ին՝ Big Hit և Sony Music լեյբլների միջոցով։ Սինգլը խմբի երկրորդ երգն է, որն ամբողջությամբ ձայնագրված է անգլերենով։ «Dynamite»-ը ուրախ դիսկո փոփ երգ է, համադրված ֆանկի և սոուլի տարրերով։

2020 թվականի սեպտեմբերի 1-ին երգը դեբյուտ է կատարել Billboard Hot 100 չարթի առաջին հորիզոնականում, դառնալով խմբի առաջին համար մեկ սինգլը ԱՄՆ-ում։ Խումբը նաև դարձել է հարավկորեական առաջին բոյ բենդը, որը գլխավորել է Hot 100-ը։ Երգն առաջին շաբաթում վաճառվել է 265,000 ներբեռնումներով, որը դարձել է լավագույն ցուցանիշը Թեյլոր Սվիֆթի «Look What You Made Me Do» (2017) երգից հետո։

«Dynamite»-ը առաջադրվել է «Գրեմմի» 63-րդ մրցանակաբաշխության «Լավագույն փոփ դուոյի/խմբի ելույթ» անվանակարգում։

## Պատմություն
2020 թվականի հուլիսի 26-ին, V Live-ում ուղիղ եթերի ժամանակ խումբը հաստատել է, որ 2020 թվականի օգոստոսի 21-ին թողարկելու է անգլերեն երգ՝ որպես սպասվող ալբոմի առաջին սինգլ։

## Երգացանկ
;CD, կասետա և թվային
# Dynamite3:19
# Dynamite (գործիքավորում)3:18

;Թվային մինի ալբոմ (ընդլայնված)
# Dynamite3:19
# Dynamite (գործիքավորում)3:18
# Dynamite (ակուստիկ ռեմիքս)3:17
# Dynamite (EDM ռեմիքս)3:18

;Թվային մինի ալբոմ (դելյուքս)
# Dynamite 3:19
# Dynamite (գործիքավորում)3:18
# Dynamite (ակուստիկ ռեմիքս)3:17
# Dynamite (EDM ռեմիքս)3:18
# Dynamite (Tropical ռեմիքս)3:17
# Dynamite (Poolside ռեմիքս)3:03

## Հիթ-շքերթներ

### Շաբաթական հիթ-շքեթրներ

### Ամսական հիթ-շքերթներ

### Տարեկան հիթ-շքերթներ

## Հավաստագրեր և վաճառք

## Թողարկման պատմություն

## Ծանոթագրություններ

Կատեգորիա:BTS խմբի երգեր
Կատեգորիա:Billboard Hot 100 գլխավորած սինգլներ
Լև Տրախտենբերգ

**Լև Տրախտենբերգ** (, ), խորհրդային ինժեներ, հնչյունային օպերատոր և գյուտարար։ ՌԽՖՍՀ մշակույթի վաստակավոր աշխատակից (1974 թվական)։ Երրորդ աստիճանի Ստալինյան մրցանակի դափնեկիր է (1950 թվական)։

## Կենսագրություն
Լև Տրախտենբերգը ծնվել է 1914 թվականին։ 1938 թվականին ավարտել է Կիևի կինոինժեներների ինստիտուտը։ 1939 թվականին աշխատել է որպես ավագ ինժեներ, 1944-1951 թվականներին աշխատել է «Մոսֆիլմ» կինոստուդիայի հնչյունային տեխնիկայի արտադրամասում որպես տեխնիկական ղեկավար։ 1952 թվականից այնտեղ աշխատել է որպես հնչյունային օպերատոր։ Նա մասնակցել է լուսանկարչության, մագնիսային և ստերեոֆոնային ձայնագրությունների մշակման և ներդրման աշխատանքներին։ Մի շարք հայտնագործությունների և կատարելագործումների հեղինակ է։

## Մատենագիտություն
* «Հնչյունային օպերատորի վարպետություն»։ («Իսկուսստվո»)
* «Կինոֆիլմ և հնչյունային օպերատոր» («Իսկուսստվո», 1963 թվական)։
* «Կինոֆիլմերի ձայնագրությունների որակի գնահատում» («Կինոյի և հեռուստատեսության տեխնիկա», 1966 թվական, № 7):
* «Կինոֆիլմերի անթերի ձայնագրություն» («Կինոյի հեռուստատեսության տեխնիկա», 1967 թվական, № 12):
* «Դեպի կինոֆիլմերի ձայնագրության ստերեոֆոնային կիրառում» (Կինոյի և հեռուստատեսության տեխնիկա», 1968 թվական, № 5):

## Ֆիլմագրություն

* 1946 թվական` «Գլինկա»
* 1952 թվական` «Պարի ուսուցիչ»
* 1953 թվական` «Աննա Կարենինա»
* 1953 թվական` «Հարսանիք օժիտով»
* 1954 թվական` «Ոսկե խնձորներ»
* 1956 թվական` «Նախաբան»
* 1957 թվական` «Քույրերը»
* 1958 թվական` «Տասնութերորդ թվական»
* 1959 թվական` «Մռայլ առավոտ»
* 1960 թվական` «Սերյոժա»
* 1962 թվական` «Խելագարների դատարանը»
* 1964 թվական` «Անմար կրակ»
* 1965 թվական` «Առա՛ջ, ժամանակն է»
* 1967 թվական` «Ծովային հեքիաթներ»
* 1967 թվական` «Նրանք շատ մոտիկ են ապրում»
* 1967 թվական` «Անդրոմեդայի մառախլապատությունը»
* 1968 թվական` «Առաջին աղջիկը»
* 1970 թվական` «Մեկը մեզնից»
* 1971 թվական` «Ես և դու»
* 1972 թվական` «Մարդը իր տեղում»
* 1973 թվական` «Ուրախությամբ և խիզախությամբ»
* 1974 թվական` «Միակ ճանապարհը»
* 1976 թվական` «Ասք այն մասին, թե ինչպես Պյոտր թագավորը սևամորթին ամուսնացրեց»

## Մրցանակներ
* 1950 թվական` Երրորդ աստիճանի Ստալինյան մրցանակ 
* 1974 թվական` ՌԽՖՍՀ մշակույթի վաստակավոր աշխատակից

## Ծանոթագրություններ

## Արտաքին հղումներ
* Լև Տրախտենբերգը «Կինոյի հանրագիտարանում» КМ.РУ կայքում

Կատեգորիա:Խորհրդային գյուտարարներ
Կատեգորիա:Խորհրդային ճարտարագետներ